Cinemateket
Cinemateket on Taani Filmiinstituudile alluv muuseum ja kino. See on osa Kopenhaageni kesklinnas Gothersgade tänavas asuvast filmihoonest (taani keeles Filmhuset). Sellel on kolm kinosaali – Asta, Benjamin ja Carl. Kokku on saalides 360 istekohta, suurim saal on 178 istekohaga Carli saal. Cinemateketis näidatakse filmiklassikat ja väärtfilme. Videoteegis on võimalik laenutada ja vaadata lühi- ja dokumentaalfilme. Samuti näidatakse seal Kopenhaageni filmifestivalide filme.